**Pozvánka** 

**Vážení rodičia, milý prváčik, prváčka,**

 veľmi nás potešilo, keď sa Vaši rodičia rozhodli zapísať Vás na našu školu. Čakajú Vás tu milí učitelia, ktorých snahou bude naučiť Vás všetko, čo má ovládať správny a šikovný prvák a ešte niečo viac – naša škola sa zameriava na štúdium cudzích jazykov. Na hodinách budete s pani učiteľkami a spolužiakmi veľmi často komunikovať v angličtine.

 Týmto listom Vás zároveň s radosťou pozývame na slávnostné otvorenie školského roka 2022/2023

**dňa 5. septembra 2022 o 9:00 hod.,**

 ktoré sa uskutoční na školskom dvore. Zoznámite sa so svojimi triednymi učiteľkami, ktoré sa na Vás veľmi tešia, s maskotom triedy a rozvrhom hodín. Ukážu Vám vašu triedu i ostatné priestory školy. Zoznámite sa aj s vašimi vychovávateľmi, s ktorými budete tráviť čas v ŠKD. Budú sa snažiť, aby ste sa do školy a na vyučovanie tešili. Dozviete sa taktiež o aktivitách, ktorým sa budete venovať počas záujmových krúžkov.

**Program:**

* 9:00 – 9:30 privítanie detí a rodičov vedením školy
* 9:30 – 10:30 slávnostná triednická hodina (prevzatie učebníc, informácie o pomôckach a pripravovaných aktivitách)

**Priniesť:**

* tašku na učebnice a prezuvky
* desiatu a pitie
* 350 € - odovzdať triednej učiteľke / triedny fond, skrinky, pracovné zošity, učebnice cudzích jazykov a nevyhnutné administratívne poplatky za administratívne úkony, materiály súvisiace s vyučovacím procesom žiaka a doplnkovým vyučovacím procesom žiaka ako aj zvýšenie cien energií a služieb /

**Ďalšie informácie:**

* prevádzka Súkromného ŠKD začína 5.9.2022 po ukončení programu do 17:00 hod.
* prevádzka Súkromného ŠKD od 6.9.2022 07:00 – 17:00 hod.
* Školská jedáleň varí od 5.9. (rodič musí obedy objednať vopred; kontakt a jedálny lístok bude zverejnený na www.gymnaziumceska.sk)

**Aj v novom školskom roku sa na Vás tešia Vaše pani učiteľky, vychovávatelia, a zriaďovatelia Martina Danišová a Ladislav Kordoš.**